open-index/open-wikipedia-markdown huggingface dataset:
ইন ব্রুজ

***ইন ব্রুজ*** () মার্টিন মাকডনা পরিচালিত অপরাধ চলচ্চিত্র যাতে *অ্যাকশন কমেডি* এবং কিছু *ব্ল্যাক কমেডি*-র সমন্বয় লক্ষ্য করা যায়। ২০০৮ সালের ১৭ই জানুয়ারি এটি যুক্তরাজ্যে আনুষ্ঠানিকভাবে মুক্তি পায়। ছবির প্রধান তিন চরিত্রে অভিনয় করেছেন কলিন ফ্যারেল, ব্রেন্ডন গ্লিসন এবং রাল্‌ফ ফিনেস। পুরো ছবির কাহিনী আবর্তিত হয়েছে বেলজিয়ামের ব্রুজ (ফরাসি ও ইংরেজি ভাষায়: Bruges) শহরকে কেন্দ্র করে।

সিনেমাটির বেশ কয়েক স্থানে ১৯৭৩ সালের অ্যাংলো-ইতালীয় থ্রিলার চলচ্চিত্র *ডোন্ট লুক নাউ* এর উল্লেখ করা হয়েছে। যেমন, মুখ্য নারী চরিত্র *ক্লোয়ি* ব্রুজ্‌সে সম্প্রতি যে ছবির শ্যুটিং চলছে তাকে *ডোন্ট লুক নাউ* এর একটি প্যাস্টিশ হিসেবে উল্লেখ করে। এছাড়া এই সিনমার কাহিনীর সাথে নোবেল বিজয়ী সাহিত্যিক হ্যারল্ড পিন্টার এর *দ্য ডাম্ব ওয়েটার* নাটকটির মিল লক্ষ্য করা যায়।

## চরিত্রসমূহ
* কলিন ফ্যারল - *রেই* (হিটম্যান, ভুলক্রমে একটি শিশুকে হত্যার পর বিবেকের তাড়নায় ভুগছে)
* ব্রেন্ডান গ্লিসন - *কেন* (বয়স্ক ও বেশি অভিজ্ঞতাসম্পন্ন হিটম্যান)
* রেফ ফাইঞ্জ - *হ্যারি ওয়াটার্স* (মব বস)
* ক্লেমেন্স পোয়েসি - *ক্লোয়ি * (বেলজীয় অপরাধী, সিনেমার নির্মাণ সহকারী)

## প্রতিক্রিয়া
অধিকাংশ সমালোচকই *ইন ব্রুজ*-এর প্রশংসা করেছেন। রটেন টম্যাটোস-এ ১৪৩টি রিভিউয়ের পর এর রেটিং দাড়িয়েছে ৮১%। শিকাগো সান-টাইম্‌সের সমালোচক রজার ইবার্ট এর অকুণ্ঠা প্রশংসা করে বলেছেন, "This film debut by the theater writer and director Martin McDonagh is an endlessly surprising, very dark, human comedy, with a plot that cannot be foreseen but only relished."

## তথ্যসূত্র

## বহিঃসংযোগ
* Official website
* 
* 
* 

বিষয়শ্রেণী:২০০৮-এর চলচ্চিত্র
বিষয়শ্রেণী:২০০০-এর দশকের হাস্যরসাত্মক নাট্য চলচ্চিত্র
বিষয়শ্রেণী:২০০০-এর দশকের অপরাধ নাট্য চলচ্চিত্র
বিষয়শ্রেণী:২০০০-এর দশকের অপরাধমূলক হাস্যরসাত্মক চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:২০০০-এর দশকের ফরাসি ভাষার চলচ্চিত্র
বিষয়শ্রেণী:২০০০-এর দশকের ব্রিটিশ চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
বিষয়শ্রেণী:অ্যালায়েন্স ফিল্মসের চলচ্চিত্র
বিষয়শ্রেণী:আত্মহত্যা সম্পর্কে চলচ্চিত্র
বিষয়শ্রেণী:পরিচালনায় অভিষেক চলচ্চিত্র
বিষয়শ্রেণী:ব্রিটিশ অপরাধ নাট্য চলচ্চিত্র
বিষয়শ্রেণী:ব্রিটিশ অপরাধমূলক হাস্যরসাত্মক-নাট্য চলচ্চিত্র
বিষয়শ্রেণী:ব্রিটিশ হাস্যরসাত্মক নাট্য চলচ্চিত্র
বিষয়শ্রেণী:কার্টার বারওয়েল সুরারোপিত চলচ্চিত্র
বিষয়শ্রেণী:মার্টিন মাকডনা পরিচালিত চলচ্চিত্র
বিষয়শ্রেণী:মার্কিন তিক্ত হাস্যরসাত্মক চলচ্চিত্র
বিষয়শ্রেণী:মার্কিন অপরাধ হাস্যরসাত্মক নাট্য চলচ্চিত্র
বিষয়শ্রেণী:মার্কিন অপরাধমূলক রোমাঞ্চকর চলচ্চিত্র
বিষয়শ্রেণী:মার্কিন স্বাধীন চলচ্চিত্র
বিষয়শ্রেণী:বাফটা বিজয়ী (চলচ্চিত্র)
বিষয়শ্রেণী:ব্রিটিশ স্বাধীন চলচ্চিত্র
বিষয়শ্রেণী:ফিল্মফোর প্রডাকশন্সের চলচ্চিত্র
বিষয়শ্রেণী:আইকন প্রোডাকশন্সের চলচ্চিত্র
বিষয়শ্রেণী:ইংরেজি ভাষার তিক্ত হাস্যরসাত্মক চলচ্চিত্র
আফ্রিকার অর্থনীতি

থাম্ব|400px|ডান|মাথাপিছু জিডিপি অনুযায়ী আফ্রিকার দেশসমূহ (ডলারে, ২০০২)
**আফ্রিকার অর্থনীতি** বলতে আফ্রিকা মহাদেশের জনগণের বাণিজ্য, শিল্প ও সম্পদকে বোঝায়। বর্তমানে আফ্রিকাতে ৫৪টি ভিন্ন রাষ্ট্রে প্রায় ৮৯ কোটি লোক বাস করছে। আফ্রিকা বিশ্বের দরিদ্রতম মহাদেশ। যদিও মহাদেশটির অংশবিশেষ বিগত বছরগুলিতে উল্লেখযোগ্য প্রবৃদ্ধি অর্জন করতে সক্ষম হয়েছে, এখানকার ২৫টি দেশ জাতিসংঘের মানব উন্নয়ন রিপোর্টে ১৭৫টি দেশের মধ্যে সর্বনিম্ন স্থানে অবস্থান করছে। এর কারণ মূলত ঐতিহাসিক অস্থিরতাজনিত। আফ্রিকার বি-উপনিবেশিকরণের পর মহাদেশটিতে ভারসাম্যহীনতার সৃষ্টি হয় এবং ঠান্ডা যুদ্ধের সময় তা আরও খারাপের দিকে মোড় নেয়। রাজনৈতিক অঙ্গণে ব্যাপক দুর্নীতি এবং স্বজনপ্রীতি আফ্রিকার অর্থনীতির দৈন্যতায় ইন্ধন জুগিয়েছে।

এশিয়া এবং লাতিন আমেরিকার দেশগুলির তুলনায় আফ্রিকা আন্তর্জাতিক বাণিজ্য, বিনিয়োগ, মাথাপিছু আয় এবং অন্য সমস্ত অর্থনৈতিক প্রবৃদ্ধিমূলক সূচকে হয় থেমে আছে নয় পিছিয়ে পড়েছে।  দরিদ্রতার কারণে আয়ু কমে গেছে, সহিংসতা ও অস্থিরতা বেড়ে গেছে এবং এই দোষ্টচক্রে পড়ে অর্থনীতি আরও পিছিয়ে পড়ছে। বিগত বছরগুলিতে বিচ্ছিন্নভাবে আফ্রিকান দেশগুলির উন্নতির বহু উদ্যোগ নেওয়া হলেও সেগুলি ব্যর্থ হয়েছে। তবে সাম্প্রতিক তথ্য থেকে দেখা যায়, মহাদেশের অংশবিশেষ, বিশেষ করে সাহারা-নিম্ন আফ্রিকা, বাকী বিশ্বের সাথে তাল মিলিয়ে প্রবৃদ্ধি অর্জন শুরু করেছে। 
আফ্রিকার সবচেয়ে দ্রুত প্রবৃদ্ধিশীল অর্থনীতিগুলির প্রবৃদ্ধির হার বিশ্ব গড়ের চেয়ে উল্লেখযোগ্য পরিমাণে বেশি। ২০০৭ সালে সবচেয়ে দ্রুত প্রবৃদ্ধিশীল অর্থনীতিগুলির মধ্যে আছে মোরিতানিয়া (১৯.৮%), অ্যাঙ্গোলা (১৭.৬%), মোজাম্বিক (৯.৬%) এবং মালাউই (৭.৮%)। 

## তথ্যসূত্র



বিষয়শ্রেণী:আফ্রিকা
বিষয়শ্রেণী:মহাদেশ অনুযায়ী অর্থনীতি
হরিপ্রসাদ চৌরাসিয়া

**পণ্ডিত হরিপ্রসাদ চৌরসিয়া** (জন্ম: জুলাই ১, ১৯৩৮) একজন বিখ্যাত ভারতীয় বাঁশী বাদক।

হরিপ্রসাদ চৌরসিয়ার জন্ম ভারতের উত্তরপ্রদেশ রাজ্যের এলাহাবাদে। চার বছর বয়সে তার মা মারা যান। তার বাবা একজন কুস্তিগির ছিলেন। তার বাবা চাইতেন তিনিও কুস্তিগির হন। এ কারণে তাকে বাবার কাছ থেকে লুকিয়ে বাঁশি শিখতে হয়। তিনি ১৫ বছর বয়স থেকে তার প্রতিবেশী পণ্ডিত রাজারামের কাছ থেকে কণ্ঠশিল্পে দীক্ষা নেয়া শুরু করেন। পরে তিনি বারাণসীর পণ্ডিত ভোলানাথ প্রসন্নের কাছে বাঁশি শেখা শুরু করেন। এরও অনেক পরে তিনি আকাশবাণীতে কাজ করা শুরু করলে অন্নপূর্ণা দেবীর (আলাউদ্দিন খাঁর মেয়ে) নির্দেশনা লাভ করেন।

## তথ্যসূত্র

## বহিঃসংযোগ
*Official website
*Interview with Choodie Shivaram
*Hariprasad Chaurasia by Mohan Nadkarni
*Interview with The Scholars' Avenue, IIT Kharagpur
*Interview with Know Your Star

বিষয়শ্রেণী:ভারতীয় বাঁশী বাদক
বিষয়শ্রেণী:১৯৩৮-এ জন্ম
বিষয়শ্রেণী:ভারতীয় পুরুষ সুরকার
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:২০শ শতাব্দীর পুরুষ সঙ্গীতজ্ঞ
বিষয়শ্রেণী:জীবিত ব্যক্তি
বিষয়শ্রেণী:হিন্দুস্তানি বাদ্যযন্ত্রী
বিষয়শ্রেণী:শিল্পকলায় পদ্মভূষণ প্রাপক
বিষয়শ্রেণী:শিল্পকলায় পদ্মবিভূষণ প্রাপক
বিষয়শ্রেণী:সংগীত নাটক অকাদেমি ফেলোশিপ প্রাপক
বিষয়শ্রেণী:কালিদাস সম্মান প্রাপক
পান্নালাল ঘোষ

**পান্নালাল ঘোষ** (২৪ জুলাই ১৯১১ - ২০ এপ্রিল ১৯৬০), (অমলজ্যোতি ঘোষ নামেও পরিচিত), একজন ভারতীয় বাঙালী বাঁশী বাদক ও সুরকার। তিনি ওস্তাদ আলাউদ্দিন খাঁর শিষ্য ছিলেন এবং ভারতীয় শাস্ত্রীয় সংগীতে বাঁশিকে একটি অংশ হিসাবে প্রতিষ্ঠিত করার জন্য তাঁকে কৃতিত্ব দেওয়া হয়।
 ভারতীয় ফিল্মের খ্যাতনামা নেপথ্যগায়িকা সুপ্রভা ঘোষ তাঁর স্ত্রী।

## শৈশবজীবন
পান্নালাল ঘোষ বাংলাদেশের বরিশালে ২৪ জুলাই ১৯১১ সালে জন্মগ্রহণ করেন। তাঁর ডাকনাম অমলজ্যোতি ঘোষ তার পিতা, অক্ষয় কুমার ঘোষ ছিলেন একজন সেতার বাদক  তিনি পারিবারিকভাবে সেতার বাজানো শেখা শুরু করেন। কিন্তু শৈশবে দুইটি কারণে তিনি বাঁশির প্রতি আকৃষ্ট হন।  তাদের পৈতৃক বাসা ছিল কীর্তনখোলা নদীর পাড়ে।

## পেশাজীবন
কলকাতা নিউ থিয়েটার্সে কাজ করার সময় তিনি সঙ্গীতে সহায়তা করতেন। ১৯৪০ সালে তিনি বোম্বে চলে আসেন সঙ্গীত জীবনের উন্নতির জন্য। ১৯৪০ সালে "স্নেহ বন্ধন" ছবির মাধ্যমে তাঁর স্বতন্ত্র সঙ্গীত পরিচালক হিসাবে অভিষেক ঘটে। এই ছবির দুই জনপ্রিয় গানে "Aabroo Ke Kamaanon Mein" এবং "Sneh Bandhan Mein Bandhe Hue" কণ্ঠ দেন কাহ্ন মাস্তান এবং বিব্বু পান্নালাল ঘোষ যৌথভাবে ওস্তাদ আলী আকবর খান ও পণ্ডিত রবিশঙ্কর -এর সাথে "Aandhiyan" (১৯৫২) সিনেমার নেপথ্যে কাজ করেন। তিনিই প্রথম সাত গর্তের বাঁশির প্রচলন শুরু করেন।

## সূত্র

## বহিঃসংযোগ
* 
* The Lecay of Pannalal Ghosh, A Resource page at (''The Herb Alpert School of Music at CalArts'')
* PannalalGhosh.info
*

বিষয়শ্রেণী:ভারতীয় বাঁশী বাদক
বিষয়শ্রেণী:১৯১১-এ জন্ম
বিষয়শ্রেণী:বরিশালের ব্যক্তি
বিষয়শ্রেণী:ভারতীয় শাস্ত্রীয় সুরকার
বিষয়শ্রেণী:১৯৬০-এ মৃত্যু
বিষয়শ্রেণী:হিন্দুস্তানি বাদ্যযন্ত্রী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর সুরকার
বিষয়শ্রেণী:২০শ শতাব্দীর ভারতীয় সঙ্গীতজ্ঞ
বিষয়শ্রেণী:বরিশাল বিভাগের সঙ্গীতজ্ঞ
ইয়াসের সেইরাওয়ান

**ইয়াসের সেইরাওয়ান** () (জন্ম ২৪শে মার্চ, ১৯৬০) একজন আন্তর্জাতিক গ্র্যান্ডমাস্টার এবং ৪-বারের মার্কিন চ্যাম্পিয়ন দাবাড়ু। তিনি ১৯৭৯ সালে বিশ্ব জুনিয়র দাবা চ্যাম্পিয়নশিপে জয়লাভ করেন। দাবা বিষয়ক লেখক ও ভাষ্যকার হিসেবেও তিনি খ্যাতি লাভ করেছেন।

সেইরাওয়ান ১৯৬০ সালে সিরিয়ার রাজধানী দামেস্কে জন্মগ্রহণ করেন। তার বাবা একজন আরব এবং মা নটিংহামের একজন নার্স ছিলেন। তিনি ছোটবেলার কিছু সময় নটিংহামে কাটান। সাত বছর বয়সে তিনি পরিবারের সাথে মার্কিন যুক্তরাষ্ট্রের ওয়াশিংটন অঙ্গরাজ্যের সিয়াটল শহরে অভিবাসী হন। সেখানে তিনি ম্যাক্লুর মিডল স্কুল ও গারফিল্ড হাই স্কুলে পড়াশোনা করেন। সেসময় *দ্য ল্যাস্ট এগ্‌জিট অন ব্রুকলিন* (The Last Exit on Brooklyn) নামের এক কফিহাউসে (বর্তমানে পরিত্যক্ত) তিনি তার দাবা খেলার অনুশীলন করতেন। সেইরাওয়ান ১২ বছর বয়সে দাবা খেলা শুরু করেন। ১৩ বছর বয়সে তিনি ওয়াশিংটন অঙ্গরাজ্যের জুনিয়র চ্যাম্পিয়ন হন। ১৯ বছর বয়সে তিনি বিশ্ব জুনিয়র চ্যাম্পিয়ন শিরোপা জয় করেন।

টুর্নামেন্ট স্তরে যে স্বল্পসংখ্যক দাবাড়ু গ্যারি কাসপারভ এবং আনাতোলি কারপভকে পরাজিত করেছেন, তাদের মধ্যে ইয়াসের অন্যতম। তিনি বর্তমানে ইভেট নাগেল-এর সাথে বিবাহবন্ধনে আবদ্ধ।

## লেখালেখি
ইয়াসের সেইরাওয়ান বেশ কিছু দাবার বই লিখেছেন। এগুলি হল:
* *Play Winning Chess*
* *Winning Chess Tactics*
* *Winning Chess Strategies*
* *Winning Chess Openings*
* *Winning Chess Endings*
* *Winning Chess Brilliances*
* *Winning Chess Combinations*

## তথ্যসূত্র

## বহিঃসংযোগ
* 
* 
* OlimpBase
* Last Exit on Brooklyn on the SeattleWiki
* Seirawan Chess  Enhanced Chess Devised by Yasser Seirawan in 2007

বিষয়শ্রেণী:মার্কিন দাবাড়ু
বিষয়শ্রেণী:সিরীয় দাবাড়ু
বিষয়শ্রেণী:দাবার গ্র্যান্ডমাস্টার
বিষয়শ্রেণী:১৯৬০-এ জন্ম
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:জীবিত ব্যক্তি
বিষয়শ্রেণী:বিশ্ব জুনিয়র দাবা চ্যাম্পিয়ন
বিষয়শ্রেণী:দাবা অলিম্পিয়াডে অংশগ্রহণকারী খেলোয়াড়
বিষয়শ্রেণী:দামেস্কের ব্যক্তি
বিষয়শ্রেণী:মার্কিন পুরুষ অ-কল্পকাহিনী লেখক
কম্পিউটার প্রোগ্রামার

থাম্ব|কম্পিউটার প্রোগ্রামিং
একজন **কম্পিউটার প্রোগ্রামার** (ডেভেলপার বা সফ্টওয়্যার ইঞ্জিনিয়ার) তাকেই বলা হয় যিনি কম্পিউটার প্রোগ্রাম লেখেন। একজন প্রোগ্রামার এর প্রধান কম্পিউটার ভাষা (সি, সি++, সি #, জাভা, Lisp, পাইথন,জাভাস্ক্রিপ্ট ইত্যাদি) প্রায়ই উপরিউক্ত শিরোনামের অগ্রে যুক্ত হয়, এবং ওয়েব পরিবেশে যারা কাজ করেন, তাদের ক্ষেত্রে ​​প্রায়ই ওয়েব শিরোনাম উপসর্গ হয়।

## আরও দেখুন
*হানিফউদ্দিন মিয়া
## তথ্যসূত্র

বিষয়শ্রেণী:কম্পিউটার প্রোগ্রাম
বিষয়শ্রেণী:কম্পিউটার প্রোগ্রামিং
বিষয়শ্রেণী:কম্পিউটিং পরিভাষা
বিষয়শ্রেণী:তথ্য প্রযুক্তি
মুক্ত সফটওয়্যার আন্দোলন

[thumb|[রিচার্ড স্টলম্যান ফ্রি সফটওয়্যার আন্দোলনের অগ্রপথিক]]

**মুক্ত সফটওয়্যার আন্দোলন ** বা ফ্রি/ওপেন সোর্স আন্দোলন অথবা ফ্রি/লিব্রে ওপেন সোর্স আন্দোলন () একটি সামাজিক আন্দোলন  যার উদ্দেশ্য সফটওয়্যার ব্যবহারকারীদের নির্দিষ্ট কিছু অধিকার সংরক্ষণ করা, যার মধ্যে সফটওয়্যারটি রান করার স্বাধীনতা, অধ্যয়ন ও পরিবর্তন করার স্বাধীনতা এবং পরিবর্তনসহ বা পরিবর্তন ছাড়া পুনবিতরণ করার স্বাধীনতা রয়েছে। যদিও ৭০-এর দশকের হ্যাকার সংস্কৃতির সদস্যদের মধ্যে এধরনের দর্শনের দেখা মিলে, রিচার্ড স্টলম্যান গ্নু প্রকল্প শুরুর মাধ্যমে ১৯৮৩ সালে আনুষ্ঠানিকভাবে এর সূচনা করেন।  এ আন্দোলনকে এগিয়ে নেয়ার উদ্দেশ্যে ১৯৮৫ সালে স্টলম্যান ফ্রি সফটওয়্যার ফাউন্ডেশন গঠন করেন।

## দর্শন
এ আন্দোলনটির দর্শন হলো, কম্পিউটার ব্যবহার মানুষকে একে অন্যকে সহযোগিতা করা থেকে বিরত যেন না পারে। প্রকৃতপক্ষে এর মানে হচ্ছে মালিকানাধীন সফটওয়্যার ব্যবহার না করা, এবং ফ্রি সফটওয়্যার ব্যবহার  করা, যার মূল লক্ষ্য সাইবারস্পেসে সবাইকে তার স্বাধীনতা প্রদান করা। স্টলম্যান এ বিষয়কে প্রযুক্তির অগ্রগতিতে একটি উল্লেখযোগ্য অবদান হিসেবে দেখেন, কারণ এটি একই কাজের বিভিন্ন অপচয়জনক অনুলিপি তৈরিকে বাধাগ্রস্থ করে। বরং একে শিল্পের বিপরীত বলা যায় বলে তিনি জানান।

ফ্রি সফটওয়্যার আন্দোলনের সদস্যরা বিশ্বাস করে যে সফটওয়্যারে সমস্ত ব্যবহারকারীর ফ্রি সফটওয়্যার সংজ্ঞায় প্রদত্ত সমস্ত স্বাধীনতা থাকা উচিত। তাদের অনেকেই এধরনের স্বাধীনতা চর্চা থেকে ব্যবহারকারীকে বিরত করাকে অনৈতিক মনে করে। তারা আরও মনে করে সুষ্ঠ সমাজ গঠনে এবং তাদের নিজের কম্পিউটারের উপর তার নিজের পূর্ণ নিয়ন্ত্রণের জন্যে এ ধরনের চর্চা করা উচিত।

কিছু ফ্রি সফটওয়্যার ব্যবহারকারী এবং প্রোগ্রামার মালিকানাধীন সফটওয়্যারে উজ্জীবিত লাভজনকতা ও এর পেছনে তাদের প্রদত্ত বাড়তি সুবিধাকে বিবেচনা করে একে একেবারে অনৈতিক মনে করে না।

ফ্রি সফটওয়্যার ফাউন্ডেশন আরও বিশ্বাস করে যে সমস্ত সফটওয়্যারেরই ফ্রি ডকুমেন্টেশন প্রয়োজন, কারণ প্রোগ্রামার যে পরিবর্তনটি সফটওয়্যারটিতে এনেছে তা নির্দেশিকায়ও হালনাগাদ করা উচিত। 

## তথ্যসূত্র

## বহিঃসংযোগ
* ফ্রি সফটওয়্যার কি?  - কার্ল ফোগেলের নিবন্ধ।
* ফ্রি সফটওয়্যার আন্দোলন ও স্বাধীনতার ভবিষ্যত, রিচার্ড স্টলম্যানের দেয়া একটি লেকচার
* ফ্রি সফটওয়্যার ফাউন্ডেশনের দেয়া ফ্রি সফটওয়্যার ভূমিকা

বিষয়শ্রেণী:মুক্ত সফটওয়্যার সংস্কৃতি ও নথি
বিষয়শ্রেণী:মুক্ত সফটওয়্যার আন্দোলন
মুক্ত সফটওয়্যার

**মুক্ত সফটওয়্যার** বা **লিব্রেসফটওয়্যার** হল এমন এক ধরনের সফটওয়্যার যা ব্যবহারকারীকে এটা ব্যবহার, অধ্যয়ণ এবং সম্পাদনা করার পূর্ণ স্বাধীনতাপ্রদান করে। এমনকি এই সফটওয়্যার গুলো কপি বা বিতরণ করার জন্যও একই নিয়ম প্রযোজ্য হবে, এবং বিতরণের কপিটি হতে পারে সফটওয়্যারটির মূল সংস্করণ বা পরিবর্তীত কোন সংস্করণ। কোনো কোনো বিশেষ ক্ষেত্রে এই সফটওয়্যারগুলো বিতরণের প্রেক্ষীতে কিছু বিধি-নিষেধ আরোপ করা হয় যেন গ্রহীতারা সফটওয়্যার ব্যবহার বা পরিবর্তন করার ক্ষেত্রে একই ধরনের সুবিধা পায়। মুক্ত সফটওয়্যার সমূহ সাধারণত বিনামূল্যে পাওয়া যায়, তবে ক্ষেত্র বিশেষে মূল্য পরিশোধ করতে হতে পারে। যেমন সফটওয়্যারটি সিডিতে বিতরণ করা হলে সফটওয়্যার সম্বিলিত সিডি মূল্যের বিনিময়ে  গ্রহণ করতে হতে পারে।

কোনো সফটওয়্যার যদি মুক্ত সফটওয়্যার হিসাবে বিতরণ করা হয়, তবে একই সাথে এর গ্রহীতার উৎস কোড পাওয়ার ব্যাপারটি নিশ্চিত করতে হবে। এই উৎসকোড এমন ভাবে লেখা থাকতে হবে যেন এটি মানুষের পড়ার উপযোগী হয় এবং কোডের লাইসেন্সে উপরে উল্লেখিত অধিকারগুলো নিশ্চিত করতে হবে। লাইসেন্স হিসাবে মুক্ত সফটওয়্যার লাইসেন্স ব্যবহার করা যেতে পারে অথবা এটি পাবলিক ডোমেইনে প্রকাশেরও সুযোগ রয়েছে।

রিচার্ড স্টলম্যান ১৯৮৩ সালে প্রথম মুক্ত সফটওয়্যার আন্দোলন শুরু করেন। কম্পিউটার ব্যবহারকারীদের "সফটওয়্যার স্বাধীনতা" দিতেই মূলত তিনি এই কাজে উদ্যোগী হন। ১৯৮৫ সালে স্টলম্যান ফ্রি সফটওয়্যার ফাউন্ডেশন প্রতিষ্ঠান করেন, এর মাধ্যমে তিনি মুক্ত সফটওয়্যারের ধারণাটিকে একটি প্রাতিষ্ঠানিক  রূপ দেয়ার চেষ্টা করেন।
 
১৯৯৮ সাল থেকে উন্মুক্ত উৎসের উৎস শব্দের বিপরীত হিসাবে onward শব্দটি ব্যবহার শুরু হয়। সাধারণভাবে ব্যবহৃত শব্দগুলোর মধ্যে রয়েছে *সফটওয়্যার স্বাধীনতা*, *[[মুক্ত ও উন্মুক্ত উৎসের সফটওয়্যার]]*, * ফ্রি লিব্রে এবং মুক্ত উৎস সফটওয়্যার* । FLOSS এর সুরক্ষা এবং কার্যক্রমের সহায়ক হিসাবে সফটওয়্যার স্বাধীনতা আইনকেন্দ্র প্রতিষ্ঠা করা হয়। বিশেষ বানিজ্যিক সফটওয়্যার সমূহে কিছু স্বাধীনতা দেয়া হয়, অধিকাংশ ক্ষেত্রেই সেগুলো উন্মুক্ত উৎস সফটওয়্যার। সাধারনের মাঝে একটি ভুল ধরনা প্রচলিত আছে যে, কোনো সফটওয়্যার মুক্ত বা মালিনাকাধীন হোক না কেন সেখানে কোন এক ধরনের স্বাধীনতা দেয়া হয়ে থাকে। মুক্ত বাণিজ্যিক সফটওয়্যারের একটি উদাহরণ হল জিএনএটি।

## ইতিহাস
### নামকরণ
## সংজ্ঞা
## মুক্ত সফটওয়্যারের উদাহরণ

## মুক্ত সফটওয়্যার লাইসেন্স
### বিভিন্ন ধরনের লাইসেন্স
## নিরাপত্তা এবং বিশ্বাসযোগ্যতা
## মুক্ত সফটওয়্যার বিক্রি করা
অনলাইনে ফ্রী সফটওয়্যার বিক্রি করে আয় করা মূলত অপরাধ। তবে সফটওয়্যার সংবলিত একটি সিডি কিংবা ডিভিডি বিক্রি করলে সে ক্ষেত্রে শুধু সিডি কিংবা ডিভিডি’র মূল্য কিংবা আংশিক লাভে বিক্রি করতে পারবে।

## বাণিজ্যিক কাজে গ্রহণ করা

## সমালোচনা
## আরও দেখুন
* ফ্রি কন্টেন্ট
* গ্র‍্যাটিস ভার্সেস লিব্রে
* লিব্রে জ্ঞান
* ওপেন ফরম্যাট
* ওপেন স্ট্যান্ডার্ড
* চাহিদামাফিক সফটওয়্যার (ইংরেজি Custom software *কাস্টম সফটওয়্যার*)
* তৈরি সফটওয়্যার (ইংরেজি Off-the-shelf Software *অফ-দ্য-শেলফ সফটওয়্যার*)
* বিনামূল্যের সফটওয়্যার (ইংরেজি Freeware *ফ্রিওয়্যার*)

## তথ্যসূত্র

## বহিঃসংযোগ

* The Free Software Definition
* Software Freedom Law Center
* Free Software Downloads Project
* Free Software Definition at The Linux Information Project

বিষয়শ্রেণী:মুক্ত সফটওয়্যার
বিষয়শ্রেণী:সফটওয়্যার লাইসেন্স
বিষয়শ্রেণী:ব্যবহারিক নীতিশাস্ত্র
ক্লোজ এনকাউন্টার্স অব দা থার্ড কাইন্ড

***ক্লোজ এনকাউন্টার্‌স অফ দ্য থার্ড কাইন্ড*** (ইংরেজি ভাষায়: Close Encounters of the Third Kind) স্টিভেন স্পিলবার্গ পরিচালিত বিজ্ঞান কল্পকাহিনীমূলক চলচ্চিত্র যা ১৯৭৭ সালে মুক্তি পায়।  এতে *রয় নেরি* নামের এক মার্কিন ইলেকট্রিক্যাল লাইনম্যানের ইউএফও-র সাথে ক্লোজ এনকাউন্টার এবং ইউএফও আচ্ছন্নতার গল্প চিত্রায়িত হয়েছে। যুক্তরাষ্ট্রের বিজ্ঞানী ও সরকারি কর্মকর্তাদের সম্পৃক্ততা ছবিটিতে নতুন মাত্রা যোগ করেছে।

স্পিলবার্গের ছোটবেলা থেকেই ক্লোজ এনকাউন্টার ছবির পরিকল্পনার কাজ শুরু হয়েছিলো। অনেকেই এর স্বপ্ন দেখেছেন। স্পিলবার্গ এসে সেটাই পূর্ণ করেছেন। ১৯৭৩ সালের স্পিলবার্গ কলাম্বিয়া পিকচার্স এর সাথে একটি কল্পবিজ্ঞান সিনেমা নির্মাণের চুক্তি করেন। চিত্রনাট্য রচনায় স্পিলবার্গের পাশাপাশি অংশ নিয়েছেন পল শ্রাডার, জন হিল, ডেভিড জিলার, হ্যাল বরউড, ম্যাথিউ রবিন্স এবং জেরি বেলসন। শেষে অবশ্যই চিত্রনাট্য রচনার পুরো ক্রেডিট স্পিলবার্গকে একাই দেয়া হয়েছে।

## তথ্যসূত্র

## বহিঃসংযোগ

* অফিসিয়াল ওয়েবসাইট
* 
* 
* *[http://www.filmsite.org/clos.html Close Encounters of the Third Kind]* at Filmsite.org

বিষয়শ্রেণী:১৯৭৭-এর চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:এলিয়েন বিষয়ক চলচ্চিত্র
বিষয়শ্রেণী:স্টিভেন স্পিলবার্গ পরিচালিত চলচ্চিত্র
বিষয়শ্রেণী:কলাম্বিয়া পিকচার্‌সের চলচ্চিত্র
বিষয়শ্রেণী:ইউএফও সংস্কৃতি
বিষয়শ্রেণী:জন উইলিয়ামস সুরারোপিত চলচ্চিত্র
বিষয়শ্রেণী:ভারতের পটভূমিতে চলচ্চিত্র
বিষয়শ্রেণী:শ্রেষ্ঠ চিত্রগ্রহণ বিভাগে একাডেমি পুরস্কার বিজয়ী চলচ্চিত্র
বিষয়শ্রেণী:ওয়াইয়োমিংয়ের পটভূমিতে চলচ্চিত্র
বিষয়শ্রেণী:শহুরে কিংবদন্তি অবলম্বনে চলচ্চিত্র
বিষয়শ্রেণী:১৯৭০-এর দশকের বিজ্ঞান কল্পকাহিনী চলচ্চিত্র
বিষয়শ্রেণী:১৯৭০-এর দশকের মার্কিন চলচ্চিত্র
বিষয়শ্রেণী:১৯৭০-এর দশকের ইংরেজি ভাষার চলচ্চিত্র
বিষয়শ্রেণী:মার্কিন বিজ্ঞান কল্পকাহিনী চলচ্চিত্র
বিষয়শ্রেণী:কর্মহীন পরিবার সম্পর্কে চলচ্চিত্র
বিষয়শ্রেণী:ক্যালিফোর্নিয়ায় ধারণকৃত চলচ্চিত্র
বিষয়শ্রেণী:ভারতে ধারণকৃত চলচ্চিত্র
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
বিষয়শ্রেণী:উত্তর আধুনিক চলচ্চিত্র
গোমতি ইউনিয়ন

**গোমতি** বাংলাদেশের খাগড়াছড়ি জেলার অন্তর্গত মাটিরাঙ্গা উপজেলার একটি ইউনিয়ন।

## আয়তন

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ১৩,৯১৬ জন। এর মধ্যে ১০,৮৯৪ জন মুসলিম, ২,৮০৯ জন হিন্দু, ৭ জন বৌদ্ধ, ৩৪ জন খ্রিস্টান ও ১৭২ জন অন্যান্য ধর্মের অনুসারী।

নৃতাত্ত্বিকভাবে ১১,০০৭ জন বাঙালি, ২,৯০১ জন ত্রিপুরা, ৬ জন চাকমা ও ২ জন অন্যান্য।

## অবস্থান ও সীমানা
মাটিরাঙ্গা উপজেলার মধ্যাংশে গোমতি ইউনিয়নের অবস্থান। এ ইউনিয়নের দক্ষিণে বেলছড়ি ইউনিয়ন, পূর্বে খাগড়াছড়ি সদর উপজেলার পেরাছড়া ইউনিয়ন ও ভাইবোনছড়া ইউনিয়ন, উত্তরে আমতলী ইউনিয়ন এবং পশ্চিমে ভারতের ত্রিপুরা প্রদেশ অবস্থিত।

## প্রশাসনিক কাঠামো
গোমতি ইউনিয়ন মাটিরাঙ্গা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম মাটিরাঙ্গা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।

## শিক্ষা ব্যবস্থা

## শিক্ষা প্রতিষ্ঠান

## যোগাযোগ ব্যবস্থা

## খাল ও নদী

## হাট-বাজার

## দর্শনীয় স্থান

## জনপ্রতিনিধি
ইউনিয়নের বর্তমান চেয়ারম্যান তফাজ্জল হোসেন।

## আরও দেখুন
* মাটিরাঙ্গা উপজেলা
* মাটিরাঙ্গা থানা
* খাগড়াছড়ি জেলা

## তথ্যসূত্র

## বহিঃসংযোগ

বিষয়শ্রেণী:মাটিরাঙ্গা উপজেলার ইউনিয়ন
সুমন মুখোপাধ্যায়

**সুমন মুখোপাধ্যায়** (জন্ম ২০ নভেম্বর ১৯৬৬) একজন ভারতীয় চলচ্চিত্র পরিচালক ও চিত্রনাট্যকার। তার জনপ্রিয় চলচ্চিত্রগুলি হল হারবার্ট (২০০৫), কাঙাল মালসাট, শেষের কবিতা (২০১৪)।
## কর্মজীবন
তার প্রথম সিনেমাটিক পরিচালনার ছবি ছিল *হারবার্ট* যা ২০০৫ সালে মুক্তি পায় এবং সেরা বাংলা ছবির জন্য জাতীয় পুরস্কার জিতে নেয় । তার পূর্ণদৈর্ঘ্য চলচ্চিত্র "নজরবন্দ" (২০২০) বুসান আন্তর্জাতিক চলচ্চিত্র উৎসবে প্রিমিয়ার হয়। তার আগের চলচ্চিত্র "অসমপ্ত" মার্কিন যুক্তরাষ্ট্রের আইএফএফএলএ-তে প্রিমিয়ার হয়। এর আগে রাহুল বোস এবং কঙ্কণা সেন শর্মা অভিনীত "শেষের কবিতা" (দ্য লাস্ট পোয়েম) দুবাই আন্তর্জাতিক চলচ্চিত্র উৎসবে প্রিমিয়ার হয় এবং ৭ আগস্ট ২০১৫ সালে মুক্তি পায়। "কাঙ্গাল মালসাট" (দ্য ওয়ার ক্রাই অফ দ্য ভিখারি) তার চতুর্থ পূর্ণদৈর্ঘ্য চলচ্চিত্র যা ২০১৩ সালের আগস্টে মুক্তি পায়। *মহানগর@কলকাতা* ২০০৯ সালে সম্পন্ন হয়। ছবিটি মিউনিখ, কেরালা এবং নিউইয়র্ক চলচ্চিত্র উৎসবে প্রদর্শিত হয়। ঠাকুরের উপন্যাস অবলম্বনে তার দ্বিতীয় চলচ্চিত্র *"চতুরঙ্গ"* ২০০৮ সালে সম্পন্ন হয় এবং মন্ট্রিল বিশ্ব চলচ্চিত্র উৎসবে প্রিমিয়ার হয় । চতুরঙ্গ ৩৬টি জাতীয় ও আন্তর্জাতিক উৎসবে প্রদর্শিত হয়। ছবিটি সারায়েভোর ব্রিজফেস্টে গ্রান প্রিক্স পুরস্কার; ফিলাডেলফিয়া ইন্ডিপেন্ডেন্ট ফিল্ম ফেস্টিভ্যালে সেরা পরিচালকের পুরস্কার এবং মেক্সিকো আন্তর্জাতিক চলচ্চিত্র উৎসবে গোল্ডেন পাম পুরস্কার লাভ করে।

২০২৫ সালে সুমন মুখোপাধ্যায় পরিচালিত মানিক বন্দ্যোপাধ্যায়ের উপন্যাস পুতুল নাচের ইতিকথা অবলম্বনে একই শিরোনামে চলচ্চিত্র মুক্তি পায়।

## চলচ্চিত্র

## অন্যান্য
থাম্ব|কামদুনি হত্যা মামলার বিরুদ্ধে বুদ্ধিজীবীদের সমাবেশে সুমন মুখোপাধ্যায়
বামফ্রন্ট সরকারের আমল থেকেই মুখোপাধ্যায় পশ্চিমবঙ্গে নাগরিক সমাজ আন্দোলনের একজন পরিচিত মুখ । তিনি সকল দলের রাজনৈতিক সহিংসতার বিরুদ্ধে সমাবেশ বা টক শোতেও অংশগ্রহণ করেছিলেন। ২১শে জুন তিনি রাজ্যে নারীর বিরুদ্ধে ক্রমবর্ধমান অপরাধ এবং ২০১৩ সালের কামদুনি গণধর্ষণ ও হত্যা মামলার প্রতিবাদে কবি শঙ্খ ঘোষের নেতৃত্বে কলকাতার অন্যান্য বুদ্ধিজীবীদের সাথে মেট্রো চ্যানেলে একটি প্রতিবাদ মিছিলে যোগ দিয়েছিলেন।

## তথ্যসূত্র

## বহিঃসংযোগ
* 


বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হাওড়ার ব্যক্তি
বিষয়শ্রেণী:বাঙালি হিন্দু
বিষয়শ্রেণী:বাঙালি লেখক
বিষয়শ্রেণী:চলচ্চিত্র তাত্ত্বিক
বিষয়শ্রেণী:বাংলা ভাষার লেখক
বিষয়শ্রেণী:ভারতীয় মঞ্চ পরিচালক
বিষয়শ্রেণী:বাঙালি থিয়েটার ব্যক্তিত্ব
বিষয়শ্রেণী:বাঙালি চলচ্চিত্র পরিচালক
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:বাঙালি নাট্য পরিচালক
বিষয়শ্রেণী:ভারতীয় নাট্য পরিচালক
বিষয়শ্রেণী:কলকাতার চলচ্চিত্র পরিচালক
বিষয়শ্রেণী:বাংলা চলচ্চিত্র প্রযোজক
বিষয়শ্রেণী:কলকাতার চলচ্চিত্র প্রযোজক
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
জাতীয় চলচ্চিত্র পুরস্কার

**জাতীয় চলচ্চিত্র পুরস্কার** বলতে চলচ্চিত্রের জন্য বাৎসরিকভাবে জাতীয় সম্মান প্রদানকে বোঝানো হয়। বিভিন্ন দেশে এই নামে চলচ্চিত্রের জন্য পুরস্কার প্রদান করা হয়ে থাকে, তার তালিকা নিচে দেয়া হলোঃ

* জাতীয় চলচ্চিত্র পুরস্কার (বাংলাদেশ), বাংলাদেশের চলচ্চিত্র পুরস্কার
* জাতীয় চলচ্চিত্র পুরস্কার (নেপাল), নেপালের চলচ্চিত্র পুরস্কার
* জাতীয় চলচ্চিত্র পুরস্কার (ভারত), ভারতের চলচ্চিত্র পুরস্কার
* ব্রিটিশ চলচ্চিত্র পুরস্কার, যুক্তরাজ্যের চলচ্চিত্র পুরস্কার ।
ক্রয়েৎসবের্গ

**ক্রয়েৎসবের্গ** () জার্মানির রাজধানী বার্লিন শহরের অত্যন্ত পরিচিত একটি এলাকা বা অর্টষ্টাইল (Ortsteil)। এটি ২০০১ সাল থেকে ফ্রিডরিশ্‌স্‌হাইন-ক্রয়েৎসবের্গ নামক বেৎসির্কের (Bezirk) অংশ। ক্রয়েৎসবের্গকে অনেক সময় দুইটি স্বতন্ত্র উপ-এলাকাতে ভাগ করা হয়। একটি হল এস্‌ও ৩৬, যেখানে বহু অভিবাসী এবং চরমপন্থীরা বাস করে, এবং অপরটি হল এস্‌ভে ৬১, যেখানে মূলত মধ্যবিত্ত পরিবারেরা বাস করে। ১৯৭০-এর দশকের শেষ দিকে ক্রয়েৎসবের্গ তৎকালীন পশ্চিম বার্লিনের একটি প্রান্তিক ও অবহেলিত অঞ্চল ছিল। ক্রয়েৎসবের্গ সাংস্কৃতিক বৈচিত্র‌্যের কারণে অনেকের কাছে আকর্ষণীয় হলেও এখানে বেকারত্বের হার অত্যন্ত বেশি এবং বার্লিনের সবচেয়ে দরিদ্র লোকদের বাস এখানে। 

## তথ্যসূত্র


বিষয়শ্রেণী:বার্লিন
আয়ারল্যান্ডের স্বাধীনতা যুদ্ধ

**আয়ারল্যান্ডের স্বাধীনতা যুদ্ধ** (ইংরেজি: **Irish War of Independence**; অন্যান্য নাম: **ট্যান যুদ্ধ, অ্যাংলো-আইরিশ যুদ্ধ**; আয়ারল্যান্ডীয়: **Cogadh na Saoirse**) ১৯১৯ সালের জানুয়ারি থেকে শুরু হয়ে ১৯২১ সালের জুলাই পর্যন্ত চলেছিল। এটি ছিল মূলত আয়ারল্যান্ডে শাসনাধীন ব্রিটিশ সরকারের বিরুদ্ধে আইরিশ রিপাবলিকান আর্মি (আইআরএ) পরিচালিত গেরিলা যুদ্ধ।

এই যুদ্ধের নেতৃত্ব দানকারী আইআরএ ছিল প্রথম দায়াল (Dáil) এর অধীন। উল্লেখ্য, প্রথম দায়াল বলতে ১৯১৯ সালের নির্বাচনে আয়ারল্যান্ডে সংখ্যাগরিষ্ঠ আসন অর্জনকারী দলকে বোঝায়। প্রথমে প্রতিষ্ঠিত এই আইআরএ-কে একই নামের অন্যান্য আর্মি থেকে পৃথক করার জন্য অনেক সময়ই *ওল্ড আইআরএ* নামে ডাকা হয়।

## তথ্যসূত্র

## বহিঃসংযোগ
* Chronology of Irish History 1919 - 1923
* Cork's War of Independence 
* Eleven killed in an IRA gun ambush outside Dromkeen 3 February 1921, on the Limerick Leader web site.

বিষয়শ্রেণী:আয়ারল্যান্ডের ইতিহাস
বিষয়শ্রেণী:স্বাধীনতা যুদ্ধ
বিষয়শ্রেণী:গেরিলা যুদ্ধ
বিষয়শ্রেণী:যুক্তরাজ্যের ইতিহাস
বিষয়শ্রেণী:ব্রিটিশ সাম্রাজ্যের বিরুদ্ধে প্রতিরোধ
বিষয়শ্রেণী:আয়ারল্যান্ড জড়িত যুদ্ধ
বিষয়শ্রেণী:যুক্তরাজ্য জড়িত যুদ্ধ
বিষয়শ্রেণী:১৯১৯-এর সশস্ত্র সংঘাত
বিষয়শ্রেণী:১৯২০-এর সশস্ত্র সংঘাত
বিষয়শ্রেণী:১৯২১-এর সশস্ত্র সংঘাত
আয়ারল্যান্ড (দ্ব্যর্থতা নিরসন)

থাম্ব|ডান|আয়ারল্যান্ড দ্বীপের মানচিত্র

* আয়ারল্যান্ড (দ্বীপ), পুরো দ্বীপটির নাম
* প্রজাতন্ত্রী আয়ারল্যান্ড, আয়ারল্যান্ড নামক স্বাধীন রাষ্ট্র যা ব্রিটিশ সাম্রাজ্যের অন্তর্ভুক্ত নয়
* উত্তর আয়ারল্যান্ড, যুক্তরাজ্যের অন্তর্ভুক্ত
বিভিন্ন সরকারি ভাষায় ভারতের নামের তালিকা

বিভিন্ন সরকারি ভাষায় ভারতীয় প্রজাতন্ত্রের বিভিন্ন নাম বর্তমান, যা দেশের ভাষাগত বৈচিত্র্যকে তুলে ধরে। সংবিধানের অনুচ্ছেদ ৩৪৩ অনুযায়ী দেবনাগরী লিপিতে লিখিত হিন্দি ভাষা ভারতের কেন্দ্রীয় সরকারের সরকারি ভাষা এবং এই দেশের কোনো জাতীয় ভাষা নেই। সরকারি ভাষা আইন, ১৯৬৩-এর অনুচ্ছেদ ৩ অনুযায়ী ইংরেজি ভাষা হিন্দি ভাষার সঙ্গে অতিরিক্তরূপে ব্যবহৃত হয়। ভারতের সংবিধানের অষ্টম তফসিল ২২টি ভাষা তালিকাভুক্ত করে, যা "তফসিলি ভাষা" নামে পরিচিত এবং এদের স্বীকৃতি, মর্যাদা ও সরকারিভাবে উৎসাহ দেওয়া হয়।

## ইংরেজি ও হিন্দি

## তফসিলি ভাষা

:**পাদটীকা:** 
 
 

## আরও দেখুন
* ভারতের নামসমূহ
* ইন্ডিয়া (দ্ব্যর্থতা নিরসন)
* ভারত (দ্ব্যর্থতা নিরসন)

## তথ্যসূত্র

*
বিষয়শ্রেণী:ভারত সম্পর্কিত তালিকা
আগাদির সঙ্কট

[315px|থাম্ব|ডান|[প্যান্থার (গানবোট)|এসএমএস ''প্যান্থার'', আগাদির সঙ্কটের সময় গানবোট কূটনীতির হাতিয়ার হিসেবে ব্যবহৃত হয়েছিল]]
**আগাদির সঙ্কট** () বা **দ্বিতীয় মরোক্কান সঙ্কট** বলতে মরক্কোর শহর আগাদিরকে কেন্দ্র করে ১৯১১ খ্রিষ্টাব্দে উদ্ভূত আন্তর্জাতিক টানাপোড়েনকে বোঝায়।  এটি ১৯১১ খ্রিষ্টাব্দের জুলাই থেকে নভেম্বর মাস পর্যন্ত অব্যাহত ছিল। ফরাসিরা ১৯১১ সালের এপ্রিল মাসে মরক্কোর ফেজ শহরের নিয়ন্ত্রণ নিলে মরক্কোর নিরপেক্ষতার ব্যাপারে প্রথম মরোক্কান সঙ্কটে নেয়া চুক্তিটি লঙ্ঘিত হয়। আপাতদৃষ্টিতে জার্মানি তার নিজের অর্থনৈতিক স্বার্থ রক্ষার জন্য *প্যান্থার* নামের একটি গানবোট মরক্কোর আগাদির শহরে পাঠায়। কিন্তু প্রকৃতপক্ষে জার্মানি একটি ঔপনিবেশিক শক্তি হিসেবে নিজের শক্তি প্রদর্শনের উদ্দেশ্যেই এটি করেছিল, কেননা তখন ছিল বিশ্বজুড়ে উপনিবেশবাদের জয়জয়কার। শেষ পর্যন্ত জার্মানি মরক্কোকে ফরাসি প্রভাবাধীন একটি এলাকা হিসেবে মেনে নেয়। এই ছাড়ের প্রতিদানে জার্মানি আফ্রিকাতে তাদের উপনিবেশ ক্যামেরুনের সাথে ফরাসি অধিকৃত কঙ্গোর কিছু অংশ যোগ করে নেয়।  প্রথম বিশ্বযুদ্ধের আগে আন্তর্জাতিক উত্তেজনা বৃদ্ধির একটি অন্যতম ঘটনা ছিল এই আগাদির সঙ্কট। এই ঘটনার ফলে যুক্তরাজ্য, জার্মানির নৌশক্তি ও আগ্রাসী মনোভাব সম্পর্কে সচেতন হয় এবং জার্মানিকে ব্রিটিশ সাম্রাজ্যের বিরুদ্ধে প্রত্যক্ষ হুমকি হিসেবে বিবেচনা করা শুরু করে।

## তথ্যসূত্র

## আরও দেখুন
* আফ্রিকা দখলের লড়াই
* উপনিবেশবাদ
* গানবোট কূটনীতি

বিষয়শ্রেণী:ফরাসি তৃতীয় প্রজাতন্ত্র
বিষয়শ্রেণী:জার্মানির ইতিহাস
বিষয়শ্রেণী:ফ্রান্সের ইতিহাস
বিষয়শ্রেণী:মরক্কোর ইতিহাস
বিষয়শ্রেণী:ক্যামেরুনের ইতিহাস
বিষয়শ্রেণী:উপনিবেশবাদ
বিষয়শ্রেণী:আফ্রিকায় ইউরোপীয় উপনিবেশ
হেট মেইশে মেট ড্য পারেল

***হেট মেইশে মেট ড্য পারেল*** () ওলন্দাজ চিত্রশিল্পী জোহানস্‌ ভারমিরের আঁকা একটি বিখ্যাত তৈলচিত্র, যেটিতে একটি মুক্তার দুলকে ফোকাস হিসেবে ব্যবহার করা হয়েছে। চিত্রকর্মটি বর্তমানে নেদারল্যান্ড্‌সের দ্য হেগ শহরের মাউরিৎস্‌হোস জাদুঘরে রক্ষিত আছে। এটিকে কখনও কখনও "উত্তরের মোনা লিসা" বা "ওলন্দাজ মোনা লিসা" নামেও ডাকা হয়।

## আরও দেখুন
* জোহানস্‌ ভারমির
* জোহানস্‌ ভারমিরের অঙ্কিত চিত্রের তালিকা
 

বিষয়শ্রেণী:১৭শ শতকের চিত্রকর্ম
বিষয়শ্রেণী:ওলন্দাজ চিত্রকর্ম
বিষয়শ্রেণী:জোহানস্‌ ভারমিরের চিত্রকর্ম
নিহারী

**নিহারী** বা **নেহারি** একটি জনপ্রিয় মাংসমিশ্রিত ঝোলযুক্ত খাদ্যবিশেষ। অষ্টাদশ শতাব্দীতে ভারতীয় উপমহাদেশে মুঘল সাম্রাজ্যে এটির উৎপত্তি হয়। আরবি ভাষার *নাহার* শব্দটির অর্থ দিনের বেলা, এই খাবারটি সাধারণত সকাল বেলার নাস্তাতে খাওয়া হয় বলে এহেন নামকরণ করা হয়েছে।

এটি মূলত গরুর মাংস, মেষশাবক ও ভেড়ার মাংস, ছাগলের মাংস ও কখনো কখনো মুরগি এবং অস্থি মজ্জা দিয়ে রান্না করা হয়। নিহারী রান্না করার জন্য মাংশকে ৬-৮ ঘণ্টা ধরে হাঁড়িতে করে রান্না করা হয়। এর ফলে মাংস নরম তুলতুলে রূপ ধারণ করে। নান রুটি বা লুচির সাথে এটি খাওয়া হয়।

## ব্যুৎপত্তি
নিহারী নামটি আরবি ** () থেকে এসেছে, যার অর্থ "সকাল"; এটি মূলত মুঘল সাম্রাজ্যের নবাবরা ফজরের নামাজের পর সকালের নাস্তা হিসেবে খেতেন।

## তথ্যসূত্র

বিষয়শ্রেণী:দক্ষিণ এশীয় তরকারি
বিষয়শ্রেণী:ভারতীয় রন্ধনশৈলী
বিষয়শ্রেণী:বাংলাদেশী রন্ধনশৈলী
বিষয়শ্রেণী:পাকিস্তানি রন্ধনশৈলী
বিষয়শ্রেণী:মুহাজির রন্ধনশৈলী
বিষয়শ্রেণী:ভারতীয় মাংসের পদ
বিষয়শ্রেণী:জাতীয় পদ
বিষয়শ্রেণী:তেলেঙ্গানার রন্ধনশৈলী
বিষয়শ্রেণী:হায়দ্রাবাদী রন্ধনশৈলী
বিষয়শ্রেণী:মুঘল রন্ধনশৈলী
বিষয়শ্রেণী:পাকিস্তানি স্যুপ এবং স্ট্যু
বিষয়শ্রেণী:পাকিস্তানি মাংসের পদ
বিষয়শ্রেণী:লাহোরি রন্ধনশৈলী
শ্রীলঙ্কা সশস্ত্র বাহিনী

**শ্রীলঙ্কার সামরিক বাহিনী** শ্রীলঙ্কা সেনাবাহিনী, শ্রীলঙ্কা নৌবাহিনী এবং শ্রীলঙ্কা বিমানবাহিনী - এই তিনটি অংশ নিয়ে গঠিত। এই তিন বাহিনী ‌শ্রীলঙ্কার প্রতিরক্ষা মন্ত্রণালয়ের অধীন। বর্তমানে এই সামরিক বাহিনীর আয়তন প্রায় ৪,০০,০০০ নিয়মিত সৈন্য। বাহিনীগুলোতে সদস্যভুক্তি পদ্ধতি স্বেচ্ছামূলক এবং বয়সসীমা ১৮ বছর।

এই বাহিনী পুরোপুরি যুদ্ধাবস্থায় ছিলো শ্রীলঙ্কার গৃহযুদ্ধের কারণে; ২০০৯ সালে গৃহযুদ্ধ শেষ হয় এবং শ্রীলঙ্কা সামরিক বাহিনী লিবারেশন টাইগার্স অব তামিল ঈলম নামের একটি উগ্র বিচ্ছিন্নতাবাদী সংগঠনের বিরুদ্ধে লড়াইয়ে জয়লাভ করে।

## নৌসেনা
### টহল জাহাজ
* SLNS স্যূরালা (নির্মাতা : ভারত)
* SLNS সাযূরা (নির্মাতা : ভারত)
* SLNS সামুদ্রা (নির্মাতা : )
* SLNS সাগরা (নির্মাতা : ভারত)
## তথ্যসূত্র

বিষয়শ্রেণী:শ্রীলঙ্কা সশস্ত্র বাহিনী
বিষয়শ্রেণী:দেশ অনুযায়ী সামরিক বাহিনী
বিষয়শ্রেণী:এশিয়ার সামরিক বাহিনী
ওয়েব ২.০

থাম্ব|এই ট্যাগ ক্লাউডের মাধ্যমে ওয়েব ২.০ এর থিমগুলো দেখানো হয়েছে
**ওয়েব ২.০** (ইংরেজি ভাষায়: Web 2.0) বলতে ওয়ার্ল্ড ওয়াইড ওয়েবের একটি নতুন ধারাকে বোঝায়। এই নতুন ধারাটি বেশ কয়েক বছর থেকে প্রসার লাভ করেছে। এই ধারার মূল লক্ষ্য ওয়েবের সৃজনশীলতা, পারস্পরিক যোগাযোগ, নিরাপদ তথ্য আদান-প্রদান, সহযোগিতা এবং কার্যক্ষমতা বৃদ্ধি। এই নতুন ধারা ওয়েবে বেশ কিছু নতুন সাংস্কৃতিক ও কারিগরি সম্প্রদায়ের জন্ম দিয়েছে। এর মধ্যে বিভিন্ন হোস্টিং সেবাও রয়েছে। এই নতুন সম্প্রদায় ও সেবাগুলির মধ্যে আছে সামাজিক নেটওয়ার্কিংভিত্তিক ওয়েবসাইট, ভিডিও অংশীদারী ওয়েবসাইট, উইকি, ব্লগ এবং ফোকসোনমি। ২০০৪ সালে ও'রাইলি মিডিয়ার ওয়েব ২.০ সম্মেলনের পর থেকেই এই নতুন ধারাটি সম্পর্কে সচেতনতার সৃষ্টি হয়। ওয়েব ২.০ এর মাধ্যমে ওয়েবের একটি নতুন সংস্করণের কথা বলা হলেও এটা আসলে নতুন কোন সফ্‌টওয়্যার প্লাটফর্ম বা কারিগরি বিষয়ে নতুন কোন প্রজন্মকে নির্দেশ করে না। অর্থাৎ কারগরি দিক দিয়ে ওয়েব আর ওয়েব ২.০ এর মধ্যে কোনই পার্থক্য নেই। পার্থক্য আছে ব্যবহার এবং উপযোগিতায়। অর্থাৎ ইতোমধ্যে বিদ্যমান সফ্‌টওয়্যারগুলো কীভাবে এবং কী উদ্দেশ্য ব্যবহার করা হচ্ছে তার উপর ভিত্তি করেই ওয়েব ২.০ কে আলাদা করা হয়। এ সম্পর্কে বিল ও'রাইলি বলেন,

কিন্তু ওয়ার্ল্ড ওয়াইড ওয়েবের জনক টিম বার্নার্স-লি ওয়েব ২.০ এর ধারণাকে প্রশ্নবিদ্ধ করেছেন। তিনি এ ধরনের পার্থক্যীকরণকে অমূলক বলেছেন। এ সম্পর্কে তার যুক্তি হলো, ওয়েব ২.০ শব্দটিকে যৌক্তিক উপায়ে ব্যবহার করা সম্ভব না। কারণ, ওয়েব ২.০-তে যে প্রযুক্তিগত উপাদানগুলি ব্যবহার করা হয় সেগুলো ওয়েবের প্রাথমিক দিনগুলো থেকেই ব্যবহৃত হয়ে আসছে ।

শুরুতে ওয়েব ২.০ এর অন্যতম প্রধান বৈশিষ্ট্য ছিল ইন্টারনেট ব্যবহারকারীদের সাথে ইন্টারঅ্যাক্ট করা এবং কন্টেন্ট তৈরিতে অবদান রাখা। উইকিপিডিয়া এবং ইউটিউবের মতো ওয়েবসাইটগুলি ব্যবহারকারীদের তাদের নিজস্ব কন্টেন্ট তৈরি এবং শেয়ার করার অনুমতি দেয়, অন্যদিকে ফেসবুক এবং টুইটারের মতো সোশ্যাল মিডিয়া প্ল্যাটফর্মগুলি ব্যবহারকারীদের অনলাইনে অন্যদের সাথে সংযোগ করতে এবং জড়িত হতে সক্ষম করে।

## তথ্যসূত্র

## বহিঃসংযোগ
* Web 2.0 Summit 
* Web 2.0 - A YouTube video made by Michael Wesch explaining Web 2.0 in just under 5 minutes.
* Deloitte & Touche LLP - Canada (2008 study) - Change your world or the world will change you: The future of collaborative government and Web 2.0 
* "Critical Perspectives on Web 2.0", Special issue of *First Monday*, 13(3), 2008.
* MacManus, Richard. Porter, Joshua. "Web 2.0 for Designers". Digital Web Magazine, May 4, 2005.
* Graham Vickery, Sacha Wunsch-Vincent: "Participative Web and User-Created Content: Web 2.0, Wikis and Social Networking"; OECD, 2007


বিষয়শ্রেণী:ওয়েব সার্ভিস
বিষয়শ্রেণী:সামাজিক তথ্য প্রক্রিয়াজাতকরণ
বিষয়শ্রেণী:মার্কা ব্যবস্থাপনা
বিষয়শ্রেণী:ইন্টারনেট যুগ
বিষয়শ্রেণী:ইন্টারনেট সংস্কৃতি
বিষয়শ্রেণী:নব্য যোগাযোগ মাধ্যম
বিষয়শ্রেণী:ওয়েব সেবা
জাপানের জনপরিসংখ্যান

thumb|255px|right|১৯৫০ সালের পর থেকে জাপানের জন্ম ও মৃত্যহার
২০০৮ সালে জাপানের জনসংখ্যা ছিল ১২ কোটি ৭৭ লক্ষ, ফলে জাপান বিশ্বের ১০ম জনবহুল দেশ। ১৯শ শতকের শেষ দিকে এবং ২০শ শতকের শুরুর দিকে জাপানে জনসংখ্যার দ্রুত বৃদ্ধি ঘটে। তবে সম্প্রতি জন্মহারের পতন এবং বিদেশ থেকে নীট অভিবাসন মোটামুটি শূন্যের কোঠায় হওয়াতে অতি সম্প্রতি, ২০০৫ সাল থেকে, জাপানের জনসংখ্যা হ্রাস পেতে শুরু করেছে। জাপানের জনগণ জাতিগতভাবে একই রকম, এখানে জনসংখ্যার ঘনত্ব অত্যন্ত বেশি এবং গড় আয়ু ৮১ বছরের কিছু বেশি, যা পৃথিবীর সর্বোচ্চগুলির একটি। ২০২৫ সাল নাগাদ ৬৫ থেকে ৮৫ বছর বয়সবিশিষ্ট নাগরিকের অংশ ৬% থেকে ১৫%-এ উন্নীত হবে বলে আশা করা হচ্ছে।

জাপান মূলত একটি নগরভিত্তিক রাষ্ট্র। মোট জনসংখ্যার মাত্র ৪% কৃষিকাজে নিয়োজিত। বহু কৃষক কৃষিকাজের পাশাপাশি পার্শ্ববর্তী শরহগুলিতে অতিরিক্ত কাজ করে জীবিকা নির্বাহ করেন। শহুরে জনসংখ্যার প্রায় ৮ কোটি হনশু দ্বীপের প্রশান্ত মহাসাগরীয় উপকূলে এবং কিউশু দ্বীপের উত্তরাংশে বসবাস করে। সবচেয়ে জনবহুল শহরগুলির মধ্যে আছে টোকিও মহানগর এলাকা (জনসংখ্যা প্রায় ১ কোটি ৩০ লক্ষ), ইয়োকোহামা (৩৬ লক্ষ), ওসাকা (২৬ লক্ষ), নাগোয়্যা (২২ লক্ষ), সাপ্পোরো (১৮ লক্ষ), কিয়োতো (১৫ লক্ষ), কোবে (১৫ লক্ষ), কাওয়াসাকি (১৪ লক্ষ), ফুকুওকা (১৪ লক্ষ) এবং সাইতামা (১২ লক্ষ)। জাপানের ঘনবসতিপূর্ণ শহরগুলিতে সরু ঘিঞ্জি রাস্তা, জনাকীর্ণতা, বায়ু দূষণ এবং কিশোর অপরাধ প্রধান সমস্যা।

## তথ্যসূত্র


বিষয়শ্রেণী:জাপান
বিষয়শ্রেণী:দেশ অনুযায়ী জনপরিসংখ্যান
বিষয়শ্রেণী:এশিয়ার জনপরিসংখ্যান
বিষয়শ্রেণী:জাপানের জনপরিসংখ্যান
বিষয়শ্রেণী:জনসংখ্যাতাত্ত্বিক অর্থশাস্ত্র
জাপানের অর্থনীতি

জাপান একটি শিল্পোন্নত দেশ যার বাজারভিত্তিক অর্থনীতি বিশ্বের ২য় বৃহত্তম অর্থনীতি। এর আন্তর্জাতিক বাণিজ্যের সাথে সম্পর্কিত অর্থনৈতিক খাতগুলি অত্যন্ত দক্ষ ও প্রতিযোগিতাশীল। তবে সুরক্ষিত খাত যেমন কৃষি, বিতরণ এবং বিভিন্ন পরিষেবায় উৎপাদনশীলতা তুলনামূলকভাবে কম। ১৯৬০-এর দশক থেকে ১৯৮০-র দশক পর্যন্ত জাপান বিশ্বের সবচেয়ে বর্ধিষ্ণু অর্থনীতিগুলির অন্যতম ছিল। কিন্তু ১৯৯০-এর দশকে এসে "বুদ্বুদ অর্থনীতিতে" ধ্বস নামলে জাপানের অর্থনীতির প্রবৃদ্ধি নাটকীয়ভাবে ধীর হয়ে পড়ে। স্টক এবং রিয়েল এস্টেটের দাম অনেক পড়ে যায়।

শিল্পনেতা, কারিগর, সুশিক্ষিত ও পরিশ্রমী কর্মী বাহিনী, উচ্চ মাত্রায় সঞ্চয়ের প্রবণতা, উচ্চ বিনিয়োগ হার, শিল্প ও বৈদেশিক বাণিজ্য উন্নয়নের জন্য সরকারের জোরালো সমর্থন --- এ সব কিছু মিলে জাপান একতি পরিণত শিল্পোন্নত অর্থনীতি। জাপানের প্রাকৃতিক সম্পদের পরিমাণ খুব কম। কিন্তু বৈদেশিক বাণিজ্যের মাধ্যমে জাপান যে বৈদেশিক মুদ্রা আয় করে, তা অর্থনীতির জন্য কাঁচামাল ক্রয়ে ব্যবহার করা হয়।

জাপানের অর্থনীতি ভবিষ্যতে ভাল থাকার সম্ভাবনা আছে। দ্বিতীয় বিশ্বযুদ্ধের পর ১৯৯০-এর দশকে এসে প্রথমবারের মত জাপান অর্থনৈতিকভাবে অত্যন্ত স্থবির একটি পর্যায়ে প্রবেশ করে, যে সময় প্রবৃদ্ধির হার ছিল বছরে গড়ে মাত্র ১%। ২০০০ সালের পর থেকে এর কিছুটা উন্নতি হওয়া শুরু হয়েছে। ২০০৭ সালে প্রকৃত প্রবৃদ্ধির হার ছিল ২%-এর কিছু বেশি।

জাপানের মাত্র ১৫% ভূমি আবাদযোগ্য। কৃষিখাত সরকার থেকে প্রচুর ভর্তুকি পায়। প্রতি হেক্টর জমিতে জাপানের কৃষি উৎপাদনের পরিমাণ বিশ্বের সর্বোচ্চগুলির একটি। জাপান তার নিজের কৃষিজমি ব্যবহার করে কৃষিতে প্রায় ৪০% স্বয়ংসম্পূর্ণতা অর্জন করেছে। এর মধ্যে ধানের উৎপাদন দেশের চাহিদা মিটিয়ে খানিকটা উদ্বৃত্ত থেকে যায়। কিন্তু গম, ভুট্টা, সয়াবিন ইত্যাদি বিপুল পরিমাণে বিদেশ থেকে আমদানি করতে হয়। মূলত মার্কিন যুক্তরাষ্ট্র থেকেই এগুলি আসে। জাপান তাই মার্কিন কৃষি রপ্তানির প্রধানতম বাজার।

জ্বালানিশক্তির জন্য জাপান বিদেশের উপর নির্ভরশীল। কিন্তু ১৯৭০-এর তেল সংকটের পর থেকে জাপান পেট্রোলিয়ামের পরিবর্তে শক্তির অন্য উৎস ব্যবহারের পদক্ষেপ নিয়েছে। বর্তমানে জাপানের মাত্র অর্ধেক শক্তি পেট্রোলিয়ামজাত তেল থেকে আসে। অন্য জ্বালানির মধ্যে আছে কয়লা, তরলীকৃত প্রাকৃতিক গ্যাস, নিউক্লীয় শক্তি এবং জলবিদ্যুৎ। বর্তমানে জাপান বিশ্বের সবচেয়ে শক্তি-সাশ্রয়ী উন্নত অর্থনীতিগুলির একটি।

জাপানে সোনা, ম্যাগনেসিয়াম ও রূপার মজুদ ভাণ্ডার দেশের বর্তমান শিল্প চাহিদা মেটাতে সক্ষম। কিন্তু জাপান আধুনিক শিল্পে ব্যবহৃত অনেক খনিজের জন্য বিদেশের উপর নির্ভরশীল। লোহার আকরিক, কোক কয়লা, তামা, বক্সাইট এবং বহু বনজ দ্রব্য বিদেশ থেকে আমদানি করতে হয়।

জাপানের শ্রমিকসংখ্যা প্রায় ৬ কোটি ৭০ লক্ষ। এদের মধ্যে ৪০%-ই নারী। প্রায় ১ কোটি শ্রমিক কোন না কোন শ্রমিক সঙ্ঘের সাথে জড়িত।

বিষয়শ্রেণী:এশিয়ার অর্থনীতি
বিষয়শ্রেণী:জাপানের অর্থনীতি
বিষয়শ্রেণী:ওইসিডি সদস্য অর্থনীতি
বিষয়শ্রেণী:বিশ্ব বাণিজ্য সংস্থার সদস্যদের অর্থনীতি
দ্বিতীয় লাইবেরীয় গৃহযুদ্ধ

থাম্ব|যুদ্ধ চলাকালীন সময়কার দৃশ্য
**দ্বিতীয় লাইবেরীয় গৃহযুদ্ধ** ১৯৯৯ থেকে শুরু হয়। প্রতিবেশী দেশ গিনি, লাইবেরিয়ার একটি রাজনৈতিক দলকে সহায়তা করে। Liberians United for Reconciliation and Democracy বা সংক্ষেপে "এলইউআরডি" নামে পরিচিত এই দল গিনির সহায়তায় প্রভাব অর্জনের চেষ্টা করলে গৃহযুদ্ধের সূচনা ঘটে। ২০০৩ খ্রিষ্টাব্দের প্রথমদিকে দেশের দক্ষিণাঞ্চলে Movement for Democracy in Liberia নামে আরেকটি বিদ্রোহী দলের উত্থান ঘটে। ২০০৩-এর জুন-জুলাই মাসের দিকে চার্লস টেইলরের সরকার দেশটির মাত্র এক তৃতীয়াংশের উপর কর্তৃত্ব করতে পারতো। এলইউআরডি রাজধানী মনরোভিয়া অবরোধ করে এবং তাদের শেলের আঘাতে শহরের অনেক বেসামরিক লোক মারা যায়। এই যুদ্ধের কারণে হাজার হাজার মানুষকে তাদের ঘরবাড়ি ছেড়ে চলে যেতে হয়।

## জাতিসংঘ শান্তিরক্ষী মিশন
২০০৩ সালের ১১ সেপ্টেম্বর জাতিসংঘের মহাসচিব কফি আনান লাইবেরিয়াতে শান্তি মিশন প্রেরণের প্রস্তাব উত্থাপন করেন। ১৯ সেপ্টেম্বর নিরাপত্তা পরিষদ এই প্রস্তাবে সম্মত হয়। এভাবেই প্রথমে ১৫,০০০ লোকের সমন্বয়ে United Nations Mission in Liberia বা সংক্ষেপে "UNMIL" গঠিত হয়, এর মধ্যে সামরিক ও বেসামরিক উভয়ই ছিল। মিশনে সামরিক বাহিনীর সদস্যই বেশি ছিল, তবে বেসামরিক পুলিশ বাহিনী, রাজনৈতিক উপদেষ্টা এবং মানবতাবাদী কর্মীও ছিল। ১ অক্টোবর এই মিশনের শান্তিরক্ষীরা Economic Community Of West African States বা ECOWAS-কে প্রতিস্থাপিত করে। অবশ্য অনেক কর্মী দুই দলেই ছিল। ২০০৪ সালের অক্টোবরে মনরোভিয়াতে তিন দিনব্যাপী দাঙ্গায় ৪০০ জন আহত এবং ১৫ জন নিহত হয়।

## আরও দেখুন
* লাইবেরিয়ার ইতিহাস
* প্রথম লাইবেরীয় গৃহযুদ্ধ

## টীকা


## তথ্যসূত্র
* International Crisis Group, ‘Liberia: The Key to Ending Regional Instability,’ 24 April 2002
Gerdes, Felix: Civil War and State Formation: The Political Economy of War and Peace in Liberia, Frankfurt/New York: Campus Verlag & University of Chicago Press, 2013

## বহিঃসংযোগ

* Insight on Conflict.Liberia 
* United Nations Mission in Liberia website
* Text of the Comprehensive Peace Agreement, U.S. Institute of Peace
*Photo gallery by Chris Hondros
## বহিঃসংযোগ
* United Nations Mission in Liberia website

বিষয়শ্রেণী:লাইবেরিয়ার ইতিহাস
বিষয়শ্রেণী:গৃহযুদ্ধ
বিষয়শ্রেণী:বিপ্লব-ভিত্তিক গৃহযুদ্ধ
বিষয়শ্রেণী:লাইবেরিয়া জড়িত যুদ্ধ
বিষয়শ্রেণী:আফ্রিকার রাষ্ট্র ও জনগণ জড়িত যুদ্ধ
আদিবাসী (দ্ব্যর্থতা নিরসন)

**আদিবাসী** শব্দটি দ্বারা নিচের যেকোনটিকে বোঝাতে পারে:

* আদিবাসী জনগণ, সাধারণ অর্থে

বিভিন্ন দেশের আদিবাসী সম্প্রদায়কে বুঝায়।যারা সত্যিকার অর্থে দেশে আদি থেকে বসবাস করে আসছে।
* ভারতের আদিবাসী
* বাংলাদেশের জাতিগোষ্ঠী
* অস্ট্রেলিয়ার আদিবাসী
আইরিশ ভাষা

থাম্ব|মানচিত্রে দেখানো হয়েছে যারা ২০১১ সালের আয়ারল্যান্ড প্রজাতন্ত্র এবং উত্তর আয়ারল্যান্ড আদমশুমারিতে আইরিশ ভাষায় কথা বলতে পারে
**আইরিশ** () বা **আইরিশ গ্যালীয়** (Irish Gaelic) বা **গ্যালীয়** (Gaelic) ভাষা কেল্টীয় ভাষাপরিবারের গইডেলীয় শাখার একটি ভাষা। আইরিশ প্রায় ৫ লক্ষ লোকের দৈনন্দিন ব্যবহার্য ভাষা। এরা মূলত আয়ারল্যান্ডের পশ্চিম উপকূলের গেল্টাখ্‌ট নামের অঞ্চলে বাস করে। আইরিশ ভাষা ইংরেজি ভাষার পাশাপাশি আয়ারল্যান্ডের একটি সরকারি ভাষা। এটি আইরিশ সরকারি নথিপত্রে ব্যবহৃত হয় এবং ১৯২২ সাল থেকে আয়ারল্যান্ডের বিদ্যালয় ও মহাবিদ্যালয়গুলিতে ভাষাটি শিক্ষা দেওয়া হয়।

ভাষাটির জটিল বানান ব্যবস্থা সংস্কারের জন্য আন্দোলন হয়েছে। আইরিশ ভাষা রোমান লিপিতে লেখা হলেও অনেক ক্ষেত্রে ঐতিহ্যবাহী মধ্যযুগীয় গ্যালীয় লিপিও ব্যবহার করা হয়। ৫ম শতাব্দীতে লেখা অগহাম শিলালিপিগুলি (Ogham inscriptions) আইরিশ ভাষার সবচেয়ে প্রাচীন নিদর্শন। এরপর ৮ম শতকের ধর্মীয় রচনার নিদর্শন দেখতে পাওয়া গেছে। মধ্যযুগে ভাষাটিতে প্রচুর সাহিত্য রচিত হয়।

১৯শ শতকের শেষে এসে ভাষাটির সাহিত্যিক নবজাগরণ ঘটে। ১৭শ শতক পর্যন্তও আয়ারল্যান্ডে কেবল আইরিশ গালীয় ভাষাই প্রচলিত ছিল। কিন্তু ইংরেজদের আধিপত্যের কারণে এবং ১৯শ শতকে দেশত্যাগের কারণে ভাষাটির প্রচলন কমে যায় এবং ২০শ শতকেও এই ধারা অব্যাহত থাকে। বর্তমানে ভাষাটির পুনরুজ্জীবনের জন্য জোর প্রচেষ্টা চালানো হচ্ছে।

বর্তমানে ১০ লক্ষেরও বেশি লোক কোনও না কোনও ভাবে ভাষাটি ব্যবহার করে।

## আরও দেখুন
* আয়ারল্যান্ড
* ওয়েলশ ভাষা

## তথ্যসূত্র

## বহিঃসংযোগ
* আইরিশ ভাষার উপর এথনোলগ রিপোর্ট

বিষয়শ্রেণী:গইডেলীয় ভাষা
বিষয়শ্রেণী:আয়ারল্যান্ডের ভাষা
বিষয়শ্রেণী:ক্রিয়া-কর্তা-কর্ম ভাষা
আক্কাদীয় ভাষা

**আক্কাদীয় ভাষা** (; Akkadian:  ) একটি প্রাচীন সেমিটীয় ভাষা যা বর্তমানে বিলুপ্ত। এটি মেসোপটেমিয়াতে ২৩০০ খ্রিস্টপূর্বাব্দ থেকে ৫০০ খ্রিস্টপূর্বাব্দ পর্যন্ত প্রচলিত ছিল। আসিরীয় ও ব্যাবিলনীয় ভাষাগুলি আক্কাদীয় ভাষার দুইটি প্রধান উপভাষা। আক্কাদীয় ভাষার আগে অঞ্চলটিতে সুমেরীয় ভাষা প্রচলিত ছিল। খ্রিস্টপূর্ব ১ম সহস্রাব্দের শুরুর দিকেই অঞ্চলটিতে ব্যাবিলনীয় উপভাষাটি সার্বজনীন ভাষা হিসেবে ব্যবহৃত হওয়া শুরু হয়। কিন্তু কয়েক শতকের মধ্যেই আরামীয় ভাষা এটিকে প্রতিস্থাপিত করে। তবে খ্রিস্টীয় ১ম শতক পর্যন্তও অধ্যয়নের ভাষা হিসেবে ব্যাবিলনীয় ভাষার চল ছিল। আক্কাদীয় ভাষাটি একটি কিউনিফর্প লিপিতে লেখা হত। ১৯শ শতকে এসে লিপিটির পাঠোদ্ধার করা হয়।

প্রাচীন মেসোপটেমীয় সভ্যতার গুরুত্বপূর্ণ শহর আক্কাদের নামে ভাষাটির নামকরণ করা হয়েছে। এটি প্রাচীনতম নথিভুক্ত সেমিটীয় ভাষা। 

## তথ্যসূত্র


বিষয়শ্রেণী:সেমিটীয় ভাষা
সার্বো-ক্রোয়েশীয়-বসনীয় ভাষা

**সার্বো-ক্রোয়েশীয়-বসনীয় ভাষা** দক্ষিণ-পূর্ব ইউরোপে প্রচলিত একটি কেন্দ্রীয় দক্ষিণ স্লাভীয় ডায়াসিস্টেম (diasystem) বা উপভাষা-সংশ্রয়, অর্থাৎ একই দক্ষিণ স্লাভীয় ভাষার একাধিক মান বা আদর্শ রূপের সহাবস্থান। প্রাক্তন ইউগোস্লাভিয়া ভেঙে যাবার পর এই ব্যবস্থা থেকে সরকারীভাবে আলাদা আলাদা আদর্শ সার্বীয়, ক্রোয়েশীয় ও বসনীয় ভাষার সৃষ্টি হয় এবং বর্তমানে মন্টিনেগ্রোতেও আলাদা একটি রাষ্ট্রভাষা মন্টিনেগ্রীয় ভাষা প্রচলনের প্রচেষ্টা চলছে।


File:Serbo croatian language2005.png
File:Serbo croatian languages2006.png


বিষয়শ্রেণী:দক্ষিণ স্লাভীয় ভাষাসমূহ
বিষয়শ্রেণী:বসনিয়া ও হার্জেগোভিনার ভাষা
বিষয়শ্রেণী:ক্রোয়েশিয়ার ভাষা
বিষয়শ্রেণী:কসভোর ভাষা
বিষয়শ্রেণী:সার্বিয়ার ভাষা
বিষয়শ্রেণী:স্লোভেনিয়ার ভাষা
সূর্যদেবের বন্দি

**'সূর্যদেবের বন্দি**' () বেলজীয় কার্টুনিস্ট হার্জের *[[দুঃসাহসী টিন‌টিন]]* সিরিজের চৌদ্দতম কমিক বই। এটি ধারাবাহিকভাবে প্রকাশিত হয় সদ্য প্রতিষ্ঠিত টিনটিন ক্রোড়পত্রে সেপ্টেম্বর ১৯৪৬ থেকে এপ্রিল ১৯৪৮ পর্যন্ত। এই গল্পটি *[[মমির অভিশাপ]]* কমিকসে শুরু হওয়া কাহিনীর বাকি অংশ। গল্পে তরুণ রিপোর্টার টিনটিন, তার কুকুর কুট্টুস ও বন্ধু ক্যাপ্টেন হ্যাডক তাদের আরেক বন্ধু অপহৃত প্রফেসর ক্যালকুলাসের খোঁজে চষে বড়ায় আন্দিজ গ্রাম, পর্বতমালা ও রেইনফরেস্টে এবং শেষ পর্যন্ত পৌঁছে যায় এক গুপ্ত ইনকা সভ্যতায়।

ব্যবসাসফল এই কমিকসটি পরবর্তী বছরে কাস্টরম্যান বই হিসেবে প্রকাশ করে। হার্জ সিরিজটি চালিয়ে যান পরের কমিকস *[[কালো সোনার দেশে]]* লিখে। ততদিনে টিনটিন সিরিজ হয়ে উঠেছে ফ্র্যাঙ্কো-বেলজীয় কমিক্স ধারার এক অবিচ্ছেদ্য অংশ। দুই-অংশের এই ধারাগল্পটি রূপায়িত হয় ১৯৬৯ সালে বেলভিজিয়ন স্টুডিওসের চলচ্চিত্র *টিনটিন অ্যান্ড দা টেম্পল অফ দা সান*, প্রথম দীর্ঘ এনিমেটেড টিনটিন চলচ্চিত্র। এছাড়াও কমিকসটি অবলম্বনে ১৯৯০ দশকের টেলিভিশন সিরিজের দুটি এপিসোড, একটি ভিডিও গেম এবং একটি সঙ্গীত-মঞ্চ অনুষ্ঠান (২০০১) তৈরি করা হয়েছে।

## কাহিনীসংক্ষেপ
তরুণ রিপোর্টার টিনটিন, তার কুকুর কুট্টুস ও বন্ধু ক্যাপ্টেন হ্যাডক পেরুর কালাও বন্দরে নামে। সেখানে তারা পরিকল্পনা করতে থাকে *পাচাকামাক* জাহাজ আটকানোর, সেই জাহাজে আছে তাদের বন্ধু অপহৃত প্রফেসর ক্যালকুলাস ও অপহরণকারীরা। কিন্তু জাহাজে যাত্রীদের রোগের সংক্রমণ হয়েছে বলে তা কোয়ারেন্টিন করা হয়। গভীর রাতে টিনটিন লুকিয়ে জাহাজে উঠে জানতে পারে যে ইনকা রাজা রাসকার কাপাকের মমির হাতের বালা পরার অপরাধে ক্যালকুলাসকে বলি দেয়া হবে। এসময় চিকিটো, জেনারেল আলকাজারের সাবেক সহখারী এবং অপহরণকারীদের একজন টিনটিনকে দেখে ফেলে এবং তাড়া করে, টিনটিন প্রাণ বাঁচিয়ে পালিয়ে আসে।

## তথ্যসূত্র

### গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 
* 

## বহিঃসংযোগ
*''Prisoners of the Sun'' at the Official Tintin Website
*''Prisoners of the Sun'' at Tintinologist.org

বিষয়শ্রেণী:১৯৪৯-এর বই
বিষয়শ্রেণী:টিনটিনের বই
বিষয়শ্রেণী:উপন্যাসে পেরু
বিষয়শ্রেণী:মূলত টিনটিন ম্যাগাজিনে প্রকাশিত কাজ
বিষয়শ্রেণী:সাহিত্য প্রথম সিরিয়াল আকারে প্রকাশিত
বিষয়শ্রেণী:মেথুইন প্রকাশনীর বই
বিষয়শ্রেণী:টিনটিন
বিষয়শ্রেণী:কমিক বই
রামকৃষ্ণ মিশন বিবেকানন্দ এডুকেশনাল অ্যান্ড রিসার্চ ইনস্টিটিউট

**রামকৃষ্ণ মিশন বিবেকানন্দ এডুকেশনাল অ্যান্ড রিসার্চ ইনস্টিটিউট** (পূর্বতন নাম: **রামকৃষ্ণ মিশন বিবেকানন্দ বিশ্ববিদ্যালয়**) ভারতের একটি বেসরকারি বিশ্ববিদ্যালয়। এই বিশ্ববিদ্যালয় পরিচালনা করেন রামকৃষ্ণ মিশন কর্তৃপক্ষ। বর্তমানে সারা দেশে বিশ্ববিদ্যালয়টির চারটি ক্যাম্পাস রয়েছে – বেলুড়, নরেন্দ্রপুর (পশ্চিমবঙ্গ), কোয়েম্বাটুর (তামিলনাড়ু) ও রাঁচি (ঝাড়খণ্ড)। বিশ্ববিদ্যালয় মঞ্জুরি কমিশন আইনের ধারা ৩ বলে প্রতিষ্ঠিত এই বিশ্ববিদ্যালয়। ২০০৫ সালের জুলাই মাসে একটি ডিমড-বিশ্ববিদ্যালয় ঘোষিত হয়। গ্রাম ও আদিবাসী উন্নয়ন (নরেন্দ্রপুর ও রাঁচি) , ডিজঅ্যাবিলিটি ম্যানেজমেন্ট ও বিশেষ শিক্ষা (কোয়েম্বাটুর), মৌলিক বিজ্ঞান শিক্ষা, ভারতীয় সাংস্কৃতিক ও আধ্যাত্মিক শিক্ষা ইত্যাদি বহু বিষয়ে এই বিশ্ববিদ্যালয়ে কোর্স চালু রয়েছে। সারাদেশে বিশিষ্ট শিক্ষকদের সহায়তায় এই সকল কোর্স পড়িয়ে থাকে বিশ্ববিদ্যালয়।

## ইতিহাস

২০০৮ সালের জুলাই মাসে বিশ্ববিদ্যালয়ের স্কুল অব ম্যাথমেটিক সায়েন্স চালু হয়। বেলুড় মঠের প্রধান ক্যাম্পাস ও কলকাতায় স্বামী বিবেকানন্দের পৈতৃক ভিটে বিবেকানন্দ গবেষণা কেন্দ্রে ক্লাস শুরু হয়।

## বহিঃসংযোগ
* রামকৃষ্ণ মিশন বিবেকানন্দ বিশ্ববিদ্যালয় – প্রাতিষ্ঠানিক ওয়েবসাইট
* First private university offers unique courses

বিষয়শ্রেণী:পশ্চিমবঙ্গের বিশ্ববিদ্যালয়
বিষয়শ্রেণী:ভারতের বিশ্ববিদ্যালয়
বিষয়শ্রেণী:পশ্চিমবঙ্গের বেসরকারি বিশ্ববিদ্যালয়
বিষয়শ্রেণী:ভারতের বেসরকারি বিশ্ববিদ্যালয়
বিষয়শ্রেণী:হাওড়া জেলার বিশ্ববিদ্যালয়
বিষয়শ্রেণী:২০০৫-এ পশ্চিমবঙ্গে প্রতিষ্ঠিত
বিষয়শ্রেণী:২০০৫-এ প্রতিষ্ঠিত শিক্ষাপ্রতিষ্ঠান
রাসিমণি হাজং

right|thumb|হাজং মাতা রশিমনি স্মৃতিসৌধ
**রাসিমণি হাজং** বা **রশিমনি হাজং** (অন্য বানানে: রাসমণি) (১৯০১ - জানুয়ারি ৩১, ১৯৪৬) ১৯৪৬ সালে সংঘটিত ময়মনসিংহের টঙ্ক আন্দোলনের অন্যতম নেত্রী। তিনি এ আন্দোলনের প্রথম শহীদ। টঙ্ক আন্দোলনের নেতা মণি সিংহের সাথেসাথে রাসিমনি হাজংয়ের অবদানের কথা স্মরণ করা হয়। নেত্রকোণা জেলায় রাসিমনি হাজং স্মরণে নির্মিত একটি স্মৃতিসৌধ রয়েছে।

## জন্ম
১৯০১ সালে রাসিমনি হাজং বর্তমান নেত্রকোণা জেলার দুর্গাপুর উপজেলাধীন কুল্লাগড়া ইউনিয়নের বহেরাতলি গ্রামে জন্মগ্রহণ করেন।

## কর্মজীবন
রাসিমনি হাজং টঙ্ক প্রথা ও ব্রিটিশ সাম্রাজ্যবাদ বিরোধী আন্দোলনে প্রত্যক্ষভাবে অংশ নেন। তিনি কৃষক সমিতির বিপ্লবী সদস্য ছিলেন। ১৯৪৬ সালে ভিয়েতনাম দিবস উপলক্ষে ময়মনসিংহ শহরে মিছিলের উপর গুলিবর্ষণের ফলে একজন ছাত্র নিহত হয়। সেজন্য সমগ্র ময়মনসিংহ জেলায় তীব্র বিক্ষোভের সৃষ্টি হয়। তৎপ্রেক্ষিতে বহেরাতলী গ্রামে পুলিশের হানায় ত্রাসের সৃষ্টি হয়। পুলিশ সে গ্রামের কুমুদিনী ওরফে সরস্বতী নাম্নী এক যুবতী নারীকে জোর করে ধরে নিয়ে যাচ্ছিলো। গ্রামের কৃষক সমিতির কর্মীরা তখন দুর্গাপুরের জনসভা থেকে ফিরছিলেন। তাদের মধ্যে ছিলেন মহিলা কর্মী রাসিমনি। তিনি অসহায় কুমুদিনীকে উদ্ধারের সংকল্পে হাতে থাকা দা দিয়ে পুলিসকে কোপাতে থাকেন। তখন পুলিস গুলি চালায়। গুলিতে রাসিমনি এবং সুরেন্দ্রনাথ নামক অপর একজন কর্মী মারা যান। এই খবর পেয়ে চতুর্দিকের কৃষক জনগণ পুলিস বাহিনীকে ঘিরে আক্রমণ শুরু করে। সংঘর্ষে দুইজন পুলিস মারা যায় ও অন্যান্যরা পালিয়ে যায়।

## মৃত্যুদিনের ঘটনা
হাজং এলাকায় কৃষক বিদ্রোহ দমনকারী মিলিটারিদের হাত থেকে কৃষকবধূ সরস্বতীকে বাঁচাতে গিয়ে তিনি দায়ের আঘাতে একজন সৈন্যের দেহ মাথা থেকে বিচ্ছিন্ন করে দেন। পরে অন্য এক সৈন্যের গুলিতে রাসিমনি হাজং শহীদ হন। সোমেশ্বরী নদীর ধারে এই হাজং বিদ্রোহে শঙ্খমণি, রেবতী, নীলমণি, পদ্মমণি ও আরো অনেকে শহীদ হন। বহেরাতলী গ্রামের সেই ঘটনার সরেজমিনে তদন্ত করতে জ্যোতি বসু, ব্যারিস্টার স্নেহাংশুকান্ত আচার্য গারো পাহাড় অঞ্চলের হাজং অধ্যুষিত গ্রামগুলোতে আসেন। কিন্তু ময়মনসিংহের জেলা ম্যাজিস্ট্রেট ব্যাস্টিন তাদের বহেরাতলী গ্রামে প্রবেশ করতে দেননি।

## তথ্যসূত্র

বিষয়শ্রেণী:হাজং নারী
বিষয়শ্রেণী:১৯০৮-এ জন্ম
বিষয়শ্রেণী:১৯৪৬-এ মৃত্যু
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:নেত্রকোণা জেলার রাজনীতিবিদ
বিষয়শ্রেণী:বাংলাদেশী বিপ্লবী
বিষয়শ্রেণী:ভারতীয় স্বাধীনতা কর্মী
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:বাংলাদেশী হিন্দু
ওয়ান ফ্লু ওভার দ্য কাকুস নেস্ট

নিচের যেকোনটিকে বোঝাতে পারে:

* ওয়ান ফ্লু ওভার দ্য কাকুস নেস্ট (উপন্যাস), ১৯৬২ সালে প্রকাশিত
* ওয়ান ফ্লু ওভার দ্য কাকুস নেস্ট (চলচ্চিত্র), ১৯৭৫ সালে মুক্তিপ্রাপ্ত
সংসদ (দ্ব্যর্থতা নিরসন)

***সংসদ*** হলো সংস্কৃত মূল থেকে উদ্ভূত একটি শব্দ যা বেশ কয়েকটি ইন্দো-আর্য ভাষায় "সমাবেশ", সংঘ, পরিষদ বা "আইনসভা" এর অর্থে ব্যবহৃত হয়। এর দ্বারা আরো বোঝানো যেতে পারে:

## জাতীয় সংসদ

### বাংলাদেশ

* জাতীয় সংসদ (বাংলাদেশের "জাতীয় সংসদ"; বাংলা: জাতীয় সংসদ *Jatiyô Sôngsôd* )
** জাতীয় সংসদ ভবন, বাংলাদেশের জাতীয় সংসদ ভবন
** জাতীয় সংসদের স্পিকার
** সংসদ টেলিভিশন

### ভারত

* *ভারতীয় সংসদ* (ভারতীয় সংসদ)
** সংসদ মার্গ
** সংসদ ভবন
** সংসদ টিভি
** সংসদ আদর্শ গ্রাম যোজনা

### নেপাল

* *সাংঘীয় সংসদ নেপাল* (নেপালি: संघीय संसद नेपाल) নেপালের যুক্তরাষ্ট্রীয় সংসদ

## অন্যান্য ব্যবহার

* মুক্তিযোদ্ধা সংসদ, বাংলাদেশের স্বাধীনতা যুদ্ধের সময় যোদ্ধাদের একটি অরাজনৈতিক কল্যাণ সমিতি
* পদাতিক নাট্য সংসদ, ঢাকা ভিত্তিক একটি বাংলা নাট্যদল
* মুক্তিযোদ্ধা সংসদ ক্রীড়া চক্র, বাংলাদেশের একটি ফুটবল ক্লাব
* কেন্দ্রীয় মুসলিম সাহিত্য সংসদ, বাংলাদেশের সিলেটে অবস্থিত একটি সাহিত্য সংগঠন
* নারায়ণগঞ্জ শুকতারা সংসদ, নারায়ণগঞ্জ, বাংলাদেশের একটি ফুটবল দল
* পাকিস্তান সাহিত্য সংসদ
শৈলেন মান্না

**শৈলেন মান্না** (সেপ্টেম্বর ১, ১৯২৪ - ফেব্রুয়ারি ২৭, ২০১২) ভারতের পশ্চিমবঙ্গের প্রাক্তন ফুটবল খেলোয়াড়। ইনি ৪০-এর দশক থেকে ৬০-এর দশক পর্যন্ত মূলত কলকাতার মোহনবাগান ক্লাব ও পরে কিছুদিন ইস্টবেঙ্গল ক্লাবে খেলেছেন। ১৯৪১ সালে হাওড়া ইউনিয়ন ক্লাবের হয়ে তার খেলোয়াড় জীবন হয় শুরু হয়। ১৯৪৮ সাল থেকে ১৯৫৪ সাল পর্যন্ত বাংলা ফুটবল দলের এবং একসাথে ভারতের ফুটবল দলের অধিনায়ক ছিলেন। তার অধিনায়কত্বে ভারত ১৯৫১ সালের এশিয়াডে ফুটবলে স্বর্ণপদক পায়৷ ১৯৪৮ সালে লন্ডন অলিম্পিকে ফ্রান্সের কাছে ভারতের ২–১ গোলে পরাজয়ের পর অনেকের কাছে তিনি নিন্দিত হন। ঐ খেলায় তিনি একটি পেনাল্টি মিস করেন। ১৯৬০ সালে ফুটবল থেকে অবসর নেন৷

শৈলেন মান্না চাকরি করতেন জিওলজিক্যাল সার্ভে অফ ইন্ডিয়াতে৷ বিবাহ করেন কুমিল্লা (বাংলাদেশ) নিবাসী / বংশোদ্ভুত মহিলা ও সহকর্মী আভাকে। তিনি পদ্মশ্রী,বঙ্গবিভূষণ (২০১১), ভারতীয় ফুটবলরত্ন, মোহনবাগানরত্ন, ইত্যাদি নানা পুরস্কাবে ভুষিত হন।

## তথ্যসূত্র

বিষয়শ্রেণী:বঙ্গবিভূষণ প্রাপক
বিষয়শ্রেণী:১৯২৪-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:১৯৫১ এশিয়ান গেমসের ফুটবলার
বিষয়শ্রেণী:১৯৫৪ এশিয়ান গেমসের ফুটবলার
বিষয়শ্রেণী:ফুটবলে এশিয়ান গেমস পদক বিজয়ী
বিষয়শ্রেণী:পশ্চিমবঙ্গের ফুটবলার
বিষয়শ্রেণী:১৯৫১ এশিয়ান গেমসের পদক বিজয়ী
বিষয়শ্রেণী:ক্রীড়ায় পদ্মশ্রী প্রাপক
বিষয়শ্রেণী:সুরেন্দ্রনাথ কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় ফুটবল ম্যানেজার
বিষয়শ্রেণী:হাওড়ার ব্যক্তি
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:১৯৪৮ গ্রীষ্মকালীন অলিম্পিকের ফুটবলার
বিষয়শ্রেণী:১৯৫২ গ্রীষ্মকালীন অলিম্পিকের ফুটবলার
বিষয়শ্রেণী:মোহনবাগান সুপার জায়ান্টের খেলোয়াড়
বিষয়শ্রেণী:ভারতীয় পুরুষ ফুটবলার